पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। हर साल ज्येष्ठ मास की अमावस्या को आने वाली शनि जयंती इस बार एक विशेष संयोग लेकर आ रही है। शनिवार को हो रही शनि जयंती पर अमावस्या का भी विशेष संयोग बन रहा है। ये महासंयोग साढ़ेसाती व ढैया वालों को विशेष पूजा के पश्चात श्रेष्ठ फलदायी रहेगा।
ज्योतिषविदों के अनुसार आगे इस तरह का संयोग तेरह साल बाद ही बनेगा। शनि जयंती पर शनिवार आ रहा है जो कि शनिदेव का ही दिन है। इसलिए इस पर्व का महत्व और अधिक बढ़ गया है। शनिवार के दिन अमावस्या होने के कारण इस दिन शनिश्चरी अमावस्या भी है।
इस प्रकार शनि जयंती के दिन ही शनिश्चरी अमावस्या का शुभ योग होने से शनिदेव के निमित्त किए गए उपाय शुभ फल प्रदान करेंगे। पंडित बंशीधर जयपुर पंचांग निर्माता पंडित दामोदर प्रसाद शर्मा के अनुसार शनि जयंती पर वृष का चंद्रमा रहेगा। इससे पहले ऐसा संयोग 2010 में बना था। अब आगे ये संयोग 13 साल बाद 2026 में बनेगा।
पांच राशियों पर साढ़े-साती व ढैया, शनि पूजा रहेगी श्रेष्ठ :
वर्तमान में पांच राशियों पर साढ़े साती व ढैया चल रही है। इनमें कन्या, तुला, वृश्चिक को साढ़े साती और कर्क व मीन पर ढैया चल रही है। शनि जयंती पर शनि अमावस्या के संयोग में शनि का तेलाभिषेक, काली वस्तुओं का दान करने से विशेष फल मिलेगा।
उच्च राशिगत रोहिणी नक्षत्र में रहेगा चंद्रमा:
शनि जयंती पर चंद्रमा भी उच्च राशि वृष में रहेगा। रोहिणी नक्षत्र युक्त चंद्रमा चूंकि उच्च राशि में रहेगा। वृष का चंद्रमा विशेष फल प्राप्ति में सहायक सिद्ध होगा। इसी दिन वट पूजनी अमावस्या भी रहेगी। महिलाएं वट सावित्री व्रत व पूजन कर सौभाग्य की कामना करेंगी।
आगे की स्लाइड्स में पढ़ें, किस राशि के लिए कैसा रहेगा शनि अमावस्या का महासंयोग...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn